RESOLUCIÓN do 4 de novembro de 2005, da Delegación Provincial de Lugo, pola que se dispón o rexistro, o depósito e a publicación, no Diario Oficial de Galicia, do convenio colectivo da empresa Tablicia, S.A.
CONSELLERÍA DE TRABALLO — III. OUTRAS DISPOSICIÓNS — 07/12/2005

Visto o texto do convenio colectivo para a empresa Tablicia, S.A. (código 2700492), da provincia de Lugo, asinado o día 17 de outubro de 2005, pola representación da dita empresa e a dos seus traballadores, e de conformidade co disposto no artigo 90.2º e 3º do Real decreto lexislativo 1/1995, do 24 de marzo, polo que se aproba o texto refundido da Lei do Estatuto dos traballadores, e no Real decreto 1040/1981, do 22 de maio, sobre rexistro e depósito de convenios colectivos de traballo, esta delegación provincial
ACORDA:
Primeiro.-Ordenar a inscrición do citado convenio colectivo no rexistro de convenios desta delegación, así como o seu depósito.
Segundo.-Remitir o texto do dito convenio colectivo á Dirección Xeral de Relacións Laborais da Xunta de Galicia.
Terceiro.-Dispor a súa publicación no Diario Oficial de Galicia.
Lugo, 4 de novembro de 2005.
José Miguel Vázquez Calvo
Delegado provincial de Lugo
Convenio colectivo de Tablicia, S.A.
Artigo 1º.-Ámbito persoal.
Este convenio colectivo afectará todos os traballadores que manteñan relación laboral coa empresa Tablicia, S.A., ou que, durante a vixencia deste convenio colectivo, puidesen establecer relación laboral coa empresa.
1. Ámbito funcional.
A empresa Tablicia, S.A. está dedicada á fabricación de taboleiro aglomerado de partículas de madeira.
2. Ámbito territorial.
A empresa Tablicia, S.A. está situada no lugar de Nadela, s/n, provincia de Lugo.
3. Ámbito temporal.
Este convenio colectivo entrará en vigor o día seguinte ao da súa publicación no BOP, e a súa vixencia é desde o 1 de xaneiro de 2005 ata o 31 de decembro de 2006.
Artigo 2º.-Denuncia.
Acórdase que se estableza denuncia de forma automática ao final deste convenio colectivo.
Artigo 3º.-Comisión paritaria.
Establécese unha comisión paritaria, integrada pola totalidade dos compoñentes da comisión negociadora deste convenio. As competencias da dita comisión serán:
-Interpretación do convenio.
-Vixilancia do cumprimento das cláusulas e artigos deste convenio.
-A comisión reunirase por petición de calquera das partes.
Artigo 4º.-Xornada de traballo.
A xornada de traballo na empresa afectada por este convenio terá as seguintes modalidades:
1. Xornada partida.
2. Xornada continuada.
3. Xornada a quendas.
A duración da xornada de traballo será:
-Ano 2005: 1.764 horas anuais.
-Ano 2006: 1.760 horas anuais.
A xornada a quendas poderase realizar en dous, tres ou catro equipos de traballo.
A empresa queda autorizada para establecer con plena liberdade a xornada de catro ou máis quendas de persoal, co obxecto de non interromper o proceso de produción que deberá ser continuado, asegurando o traballo durante todo o mes.
Para tales efectos recoñécese expresamente o sistema de quendas de traballo e de xornada aprobados por resolución da Consellería de Traballo da Xunta de Galicia, do 17 de outubro de 1980, referida a esta empresa, independente da facultade que á empresa, se lle recoñece no parágrafo anterior.
A todo traballador que realice a xornada en tres, catro ou máis quendas recoñéceselle a posibilidade de traballar unha xornada dos seus descansos correspondentes a 28 días, comprometéndose a empresa a aboárllelos a todos aqueles que non renunciasen de acordo co establecido no parágrafo seguinte.
Os traballadores interesados no manifestado no parágrafo anterior notificaranlle á empresa ao entrar en vigor este convenio as xornadas de descanso que desexen traballar, e traballarana no día de traballo a que o descanso corresponde, a xornada continuada, durante a mañá-tarde do martes. No momento en que o produtor desexe rescindir este compromiso, a empresa quedará liberada del e posteriormente só poderá, por nova petición deste, reconsiderar a posibilidade de ofrecer tal traballo se a súa organización llo permitise, e sen compromiso mentres non realice esta xornada.
Durante as paradas de fabricación que teñan unha duración superior a 24 horas, a empresa respectará os descansos dominicais, sendo recuperables os xa desfrutados, nos quince días seguintes ao da parada. Durante as paradas de fabricación non se realizarán xornadas nocturnas coa excepción daquel persoal que sexa necesario para a posta en marcha, para efectuar os traballos de mantemento de necesidade inmediata ou para aqueloutros que, pola súa natureza, non se puidese prescindir deles.
Todos os traballadores de xornada a quenda desfrutarán de media hora de descanso en cada xornada, sen que iso implique trastorno ningún no normal desenvolvemento da actividade produtiva da fábrica. Este tempo será contabilizado para todos os efectos como tempo efectivo de traballo.
No momento da entrada en vigor deste convenio colectivo, tempo efectivo de traballo entenderase sempre referido aos horarios de entrada e saída das correspondentes quendas na fábrica. Os horarios de referencia serán os establecidos na resolución da Consellería de Traballo da Xunta de Galicia do 17 de outubro de 1980, xa anteriormente mencionada.
4.1. O persoal acollido ao réxime de xornada partida (persoal técnico, administrativo, encargados, persoal de carga e almacén, de mantemento, servizo forestal, etc.) realizarán a súa xornada semanal de luns a venres, conforme o seguinte cadro horario, de forma que quede libre a xornada do sábado:
-Xornada de mañá: das 9.00 ás 14.00 horas.
-Xornada de tarde: das 16.00 ás 19.00 horas.
Non obstante, cando a dirección da empresa, por mor da necesidade de realizar traballos de calquera índole, considere preciso que determinado número de traballadores deba acudir ao traballo a xornada do sábado, en día festivo ou en horario nocturno, a prestación do servizo polos traballadores designados para tal fin, será obrigatoria para os efectos previstos no artigo 35.4º do Estatuto dos traballadores, compensándose, no caso da xornada do sábado, coas mesmas horas de descanso e o dobre de horas no caso de días festivos ou en horario nocturno. O descanso terá lugar calquera outro día da semana, que fixe a dirección da empresa de acordo co persoal afectado.
4.2. Días de Noiteboa e fin de ano.
Nestes dous días non se traballará nas quendas de noite e de tarde e os traballadores de xornada partida realizarana das 9.00 ás 14.00 horas.
Artigo 5º.-Vacacións.
Todo o persoal vinculado a este convenio colectivo desfrutará dun período anual de 30 días naturais e ininterrompidos de vacacións. Salvo acordo expreso noutro sentido, estas serán desfrutadas entre o 15 de xuño e o 15 de setembro.
Con dous meses de antelación ao comezo do desfrute das vacacións, a empresa deberá expor no taboleiro de anuncios o programa de desfrute delas.
Todas aquelas persoas que comecen o período de vacacións estando en situación de incapacidade temporal por motivo de continxencias profesionais ou continxencias comúns, o desfrute destas trasladarase, dentro do ano natural, ao momento en que estean en situación de alta laboral. Quedan excluídos os traballadores que, durante o seu descanso de vacacións, inicien unha situación de incapacidade temporal por continxencias comúns, neste caso non haberá ningunha modificación.
O desfrute das vacacións pactarase co superior inmediato.
Cando coincida o último día de traballo dunha quenda que traballase sete días consecutivos, co anterior ao inicio da vacacións anuais, aumentaranse estas en dous días.
Será preceptiva a consulta ao comité de empresa.
Artigo 6º.-Condicións mínimas.
As melloras económicas que se implanten neste convenio teñen carácter de mínimas. A empresa manterá aqueles pactos, cláusulas e situacións de feito que signifiquen condicións máis beneficiosas para os traballadores.
Artigo 7º.-Licenzas retribuídas.
Os traballadores terán dereito a permiso retribuído coa oportuna xustificación nos casos recollidos no anexo III.
Para a solicitude dos citados permisos será obrigatorio cubrir o impreso que a empresa porá á disposición dos traballadores, así como xuntar os correspondentes documentos que xustifiquen os feitos que dan lugar á licenza.
7.1. Licenzas non retribuídas.
-Por asuntos propios, 3 días non retribuídos, exclusivamente para o persoal que traballe en xornada partida (das 9.00 ás 14.00 horas e das 16.00 ás 19.00 horas), en cómputo anual.
Artigo 8º.-Período de proba.
O período de proba concrétase no seguinte:
-Persoal técnico titulado superior: seis meses.
-Técnico de grao medio ou sen titulación e persoal administrativo cualificado: dous meses.
-Persoal de oficio e auxiliares administrativos: un mes.
-Resto do persoal: vinte días.
Artigo 9º.-Contrato de traballo.
O contrato de traballo baséase no principio de estabilidade no emprego, coas excepcións previstas na lei.
Artigo 10º.-Postos vacantes de nova creación.
Os postos de traballo vacantes e de nova creación serán cubertos pola empresa, dándolle prioridade absoluta ao persoal do cadro que supere as probas establecidas con ese fin, para efectos de facilitar a promoción profesional dos traballadores. Quedan excluídos os postos directivos e de responsabilidade.
Artigo 11º
1. Traballos de categoría superior.
Cando o traballador realice traballos de categoría superior á que teña atribuída, recibirá durante o tempo de prestación a remuneración total que veña percibindo o produtor da categoría á que circunstancialmente quedase adscrito.
Estes traballos non poderán exceder de tres meses ininterrompidos, debendo o traballador ao cabo deste tempo volver á función da súa anterior categoría ou ser ascendido automaticamente á categoría superior.
2. Cambios de categoría.
Para o persoal de fábrica realizaranse cambios de categoría de xeito automático e ata a categoría de oficial de 1ª despois de permanecer 10 anos na categoría que se lle asigne no momento da incorporación.
Artigo 12º.-Capacidade diminuída.
Os traballadores que, por accidente, enfermidade, idade ou outras circunstancias, vexan diminuída a súa capacidade, deberán ser destinados a traballos adecuados ás súas posibilidades. Esgotaranse todos os medios terapéuticos posibles para a súa rehabilitación no mesmo posto de traballo. En calquera caso, a súa retribución nunca será inferior á categoría profesional que tivese recoñecida.
Artigo 13º.-Roupa de traballo.
A empresa dotará o persoal de dúas pezas de roupa de traballo cada ano. Naqueles postos de traballo en que fose necesario e coa oportuna xustificación previa, serán provistos das precisas.
Artigo 14º.-Póliza de seguros.
Durante a vixencia deste convenio colectivo, a empresa contratará a favor dos traballadores a ela vinculados unha póliza de seguros polos seguintes valores:
Falecemento por calquera causa: 16.635,67 A.
Morte por accidente: 25.602,80 A.
Invalidez permanente total: 25.602,78 A.
Falecemento por accidente de circulación: 51.205,58 A.
Os traballadores designarán a persoa beneficiaria das contías establecidas.
A póliza de seguros actualizarase con respecto ao incremento que poida experimentar o índice de prezos de consumo, establecido de forma anual polo INE.
Artigo 15º.-Premio de xubilación.
No momento da súa xubilación, o traballador que permanecese cando menos 10 anos na empresa percibirá o importe de dúas mensualidades, e unha máis por cada 5 anos ou fracción que exceda dos dez mencionados.
Se un traballador desexase xubilarse anticipadamente, percibirá as cantidades que se establecen na seguinte táboa:
-Aos 60 anos: 225 días de soldo.
-Aos 61 anos: 170 días de soldo.
-Aos 62 anos: 135 días de soldo.
-Aos 63 anos: 110 días de soldo.
-Aos 64 anos: 90 días de soldo.
Para o proceso de exteriorización do citado compromiso, contrataranse dous seguros colectivos, un onde estará incluído o persoal técnico e administrativo e outro onde constará o resto dos traballadores.
Artigo 16º.-Aprendices.
Os aprendices realizarán unicamente traballos de aprendizaxe de oficialía.
Neste convenio colectivo establécese a prohibición absoluta de que os aprendices realicen horas extras, así como efectuar traballos penosos, perigosos ou nocturnos.
En ningún caso poderán efectuar traballos os menores de 16 anos.
Unha vez superada a aprendizaxe e, logo dun exame, o aprendiz ingresará na categoría de oficial, resultante da citada proba.
Artigo 17º.-Baixa por accidente laboral.
En caso de accidente laboral, no centro de traballo ou in itinere, a empresa, á parte da prestación da Seguridade Social, aboaralle ao traballador un 10% do seu salario real, durante toda a incapacidade transitoria, e desde o primeiro día do accidente.
Se o suposto sinalado dese lugar á hospitalización do traballador, a empresa completará ata o 100% do seu salario convenio, exclusivamente durante o tempo que dure tal situación.
Artigo 18º.-Baixa por enfermidade.
A partir de dúas semanas ininterrompidas, o traballador percibirá con cargo á empresa, un complemento que, engadido á prestación do INSS, complete o 100% dos seus salarios reais, podendo requirirse certificación médica e o visto e prace en sección conxunta do comité de empresa e a dirección, tomando como base o mes anteriormente traballado con exclusión soamente de horas extras.
Os tres primeiros días de baixa por enfermidade, a empresa aboará o 60% da base reguladora correspondente á dita situación de baixa.
Artigo 19º.-Gratificacións extraordinarias.
O persoal percibirá as seguintes pagas extraordinarias:
-Nos meses de xullo e decembro, equivalentes cada unha delas a trinta días de salario base máis complemento de permanencia.
-Unha paga de beneficios por un importe de trinta días de salario base máis complemento de permanencia, que se aboará na primeira quincena do mes de marzo.
-No mes de outubro aboarase unha paga extra correspondente ao 90% da contía que se aboe nas de xullo e decembro.
-Os días de incapacidade laboral, derivada tanto de accidente como de enfermidade, non computarán á hora de aboar estas pagas.
Artigo 20º.-Complemento de nocturnidade.
Será o 50% do salario base convenio para cada categoría.
Artigo 21º.-Horas extraordinarias.
Para os traballadores de xornada continuada, terán como consideración de horas extraordinarias as que excedan de cento sesenta ao mes en cómputo cuadrimestral.
Poderanse realizar as horas extraordinarias que sexan necesarias para pedidos imprevistos, períodos punta de produción, ausencias imprevistas, cambios de quenda ou outras circunstancias de carácter estrutural.
Para o pagamento efectivo das horas extraordinarias, teranse en conta os valores reflectidos no anexo IV.
Artigo 22º.-Retribucións.
1. Incrementos porcentuais.
Páctanse os seguintes incrementos:
-Ano 2005: establécese un incremento salarial consistente no valor do IPC previsto polo Goberno máis 1%; deste 1% o 0,5% está incrementado na paga extra de outubro e o complemento salarial.
-Ano 2006: establécese un incremento salarial consistente no valor do IPC previsto polo Goberno máis 1%, exceptuando o complemento salarial que se incrementa por riba deste valores.
2. Cláusula de garantía salarial.
No caso de que o IPC en 31 de decembro de cada ano fose superior ao IPC previsto polo Goberno, a dife
renza aboarase nunha soa paga no mes de febreiro do ano seguinte. En todo caso, en canto a esta diferenza, en caso de darse, terase en conta o seguinte:
-Para o ano 2005, un 0,5% xa está incluído na paga extra de outubro e no complemento salarial.
-Servirá de base para o cálculo do incremento do ano 2006.
3. Complemento de traballo a quendas.
Os produtores que presten os seus servizos en tres quendas ou en terceiro ou cuarto equipo para a súa realización, percibirán por tal concepto:
-Ano 2005: 3,08 A/diarios.
-Ano 2006: segundo aplicación do artigo 22º.1.
4. Complemento salarial.
Este complemento seralle aboado a todo o persoal segundo a seguinte escala:
-Ano 2005: 4,49 A/diarios.
-Ano 2006: 5,12 A/diarios.
5. Complemento de festividade.
Aos traballadores que realicen o seu labor en horarios correspondentes a tres quendas e catro quendas, seralles aboado en concepto de festivo as seguintes cantidades por cada día festivo:
-Ano 2005: 2,23 A/diarios.
-Ano 2006: segundo aplicación do artigo 22º.1.
6. Complemento de permanencia.
Establécese un complemento de permanencia do 5% sobre o salario base correspondente a cada categoría, cada 5 anos e ata un máximo de 30 anos.
Este complemento substitúe o complemento de antigüidade.
Artigo 23º.-Axuda escolar.
Establécese unha axuda escolar para os traballadores con fillos ao seu cargo en idade escolar (inclúese infantil, primaria, ESO, BAC, universitarios e outros), consistente nun fondo de axuda de:
-Ano 2005: 19.000 A.
-Ano 2006: 20.000 A.
A repartición do fondo entre as peticións que anualmente se presenten será efectuada por un comité formado por un representante da empresa e dous dos traballadores.
No caso de que houbese sobrante de fondos durante o ano aplicaríase a aumentar o fondo do ano seguinte.
ANEXO I
Cláusulas adicionais
1. As diferenzas salariais que se ocasionen como consecuencia do pactado neste convenio colectivo seranlles aboadas pola empresa aos produtores, no prazo máximo de 30 días a partir da data do seu asinamento, independentemente da data da súa publicación no BOP.
2. As melloras deste convenio poderán ser compensadas e absorbidas con calquera outra mellora voluntaria ou por disposición legal, en cómputo anual, salvo que expresamente se pacte o contrario.
3. O importe a que ascenda o custo do tempo a que teñan dereito os membros do comité de empresa a que lles sexa compensado, e estes non utilicen, farao efectivo a empresa e destinarase a constituír un fondo social, para a súa aplicación con fins sociais, ao criterio do referido comité.
4. Para todas aquelas cuestións non recollidas neste convenio observarase o disposto no texto da ordenanza laboral da madeira, que se dá por reproducido, e no Estatuto dos traballadores e normas ditadas para a súa aplicación.
ANEXO II
Táboa salarial 2005
Categorías
S. base mes
S. base día
Base anual
Encargado xeral
28,81
13.108,55
Encargado de sección
28,18
12.821,90
Xefe de equipo
27,16
12.357,80
Oficial de 1ª
27,16
12.357,80
Oficial de 2ª
26,15
11.898,25
Axudante
25,22
11.475,10
Peón especializado
24,77
11.270,35
Peón
24,64
11.211,20
Aprendices
17,66
8.035,30
* Persoal subalterno
Pesador-basculeiro
756,45
25,22
11.346,75
Almaceneiro
783,45
26,12
11.751,75
Chofer turismo
783,45
26,12
11.751,75
Garda
783,45
26,12
11.751,75
Chofer mecánico
815,50
27,18
12.232,50
* Persoal administrativo
Auxiliar, mecanógrafa, telf.
756,45
25,22
11.346,75
Oficial de 2ª
864,17
28,81
12.962,55
Oficial de 1ª
944,92
31,50
14.173,80
Xefe administrativo
1.041,88
34,73
15.628,20
* Persoal técnico
Analista, calcador
756,45
25,22
11.346,75
Xefe de taller
856,11
28,54
12.841,65
Delineante
862,69
28,76
12.940,35
Xefe de talleres
944,92
31,50
14.173,80
Titulado de grao medio
961,06
32,04
14.415,90
Titulado de grao superior
1.246,66
41,56
18.699,90
ANEXO III
Licenzas retribuídas
Motivo da licenza
Tempo máximo
Xustificante
Por falecemento de pais, fillos, cónxuxe, irmáns, sogros e cuñados
4 días naturais, ampliables a 5 en caso de desprazamento superior a 150 km
Documento que acredite o feito
Por falecemento de avós e netos
3 días naturais, ampliables a 5 en caso de desprazamento superior a 150 km
Documento que acredite o feito
Por falecemento de tíos, tíos políticos, sobriños, avós políticos, noras e xenros
2 días naturais, ampliables a 4 en caso de desprazamento superior a 150 km
Documento que acredite o feito
Por enfermidade grave do cónxuxe, pais, fillos, irmáns, avós, netos e sogros
3 días naturais, ampliables a 5 en caso de desprazamento superior a 150 km
Xustificante médico que acredite o feito
Por nacemento de fillo ou adopción
3 días naturais, ampliables a 5 en caso de desprazamento superior a 150 km
Libro de familia ou certificado do xulgado
Por matrimonio
15 días naturais
Libro de familia ou certificado oficial
Por matrimonio de fillos
1 día natural; en caso de realizarse fóra da provincia, 2 días
Documento que acredite o feito
Motivo da licenza
Tempo máximo
Xustificante
Caso de deber inexcusable de carácter público ou persoal
O tempo indispensable
ou o que marque a norma
Xustificante da asistencia
Por razón de cambio de domicilio
2 días naturais; de realizarse fóra da localidade, 5 días
Documento que acredite o feito
Por razóns de estudos
As licenzas necesarias para a asistencia a convocatorias de exames finais
Xustificante da asistencia
ANEXO IV
Prezo horas extras (anos 2005 e 2006)
Porcentaxes de complemento de permanencia
Categorías
0%
5%
10%
15%
20%
25%
30%
Peón
9,08
9,53
9,99
10,44
10,89
11,35
11,80
Axudante
9,28
9,74
10,21
10,67
11,13
11,59
12,06
Oficial 2ª
9,61
10,09
10,57
11,05
11,52
12,01
12,49
Oficial 1ª
9,98
10,48
10,98
11,48
11,98
12,47
12,97
Enc. secc.
10,36
10,87
11,40
11,91
12,43
12,95
13,46
Báscula
9,15
9,60
10,06
10,52
10,98
11,43
11,89
Garda
9,48
9,95
10,43
10,90
11,38
11,84
12,32
Xefe talleres
10,34
10,86
11,38
11,89
12,41
12,92
13,44
CONSELLERÍA DE POLÍTICA TERRITORIAL, OBRAS PÚBLICAS
E TRANSPORTES